钦定古今图书集成/方舆汇编/职方典/第1540卷 > 都匀府部杂录
## 钦定古今图书集成/方舆汇编/职方典/第1540卷 > 都匀府部杂录

《通志》：“清平凯里香炉山之阳有穴焉，深可二三丈，再
深则倍之。于是躧其墏，勘其牖，捶其堑，而后影见焉。
或仰以升，或府以缒。伛偻焉，首与膝并也。籧篨焉，足
与尻张也。又虞土之崩也，木庋搘之，穴之迷也，松肪
照之而后铅获焉。其质铅，其状石也。于是舂之淘之，
炙之镕之，凡蛊毒之中人，浸之磨取其汁而饮之，功”
与蘘、荷叶等。